Afrika | SkalkSkryf
« Op Reis Deur die Bardo (Deel 3)
Een van daai dae »
November 1, 2013 deur Louwie En hoor jy die magtige dreuning, oor die veld kom dit wyd gesweef.
Maar nie die dreuning van die Boerevolk se drome en aspirasies nie, dit is die dreuning van `n EVV (Ekonomies Verwarde Voorsinger) met `n rooi kep op sy kop. Onse JM het drome van grootsheid. Hy gaan die land aan die voorpunt van die Eerste Wêreld staanmaak, vreemd genoeg na die model van SUID Korea, en nie Noord Korea waar `n ewe ronde, ewe arrogante mannetjie die septer volgens JM se ware ekonomiese bloudruk swaai nie.
Die man droom groot. Suid Korea is die 11de welvarendste land in die wêreld. Dit sou nice wees om skouer aan skouer saam met hulle in die voorste linies te woel, maar helaas, die prentjie lyk erg donker. Ons lees; Korea het `n hoë vlak van werketiek, is produktief, het `n lae misdaadsyfer en werkloosheid, het `n doeltreffende staatsdiens en onderwyssisteem met min of geen stakings nie. Koreane is gedissiplineerd en hardwerkend. (Boer in Ballingskap kan ons hier meer vertel?)
En nou lees ek van `n projek van `n multimiljoen Rand wat Microsoft in Soweto begin het en wat nou `n stille dood gesterf het. Al die honderde gratis rekenaars en ander toerusting is gesteel of verwoes, behalwe 3 wat `n onderwyseres in haar klaskamer toegesluit het. Die soveelste van sulke projekte hier te lande wat gesneuwel het.
Robert M van Zim. JM se groot vriend en rolmodel het pas die wêreld gevra vir voedeselhulp. Meer as 2 miljoen van sy mense kan dood van honger as hulle nie dringend gehelp word nie.
Maar JM dryf sy onverbloemde rassisme en roep om bloed en grond en goud, en daar is meer mense wat luister as wat die slim mense dink. Dit gaan `n magtige dreuning word vorentoe, nader aan die verkiesing.
Luister hoe dreun dit, dit is Afrika.
Posted in Louwie | Tagged Afrika, Malema, Politiek, Suid Korea | 4 Kommentaar	4 Responses
op November 4, 2013 at 7:38 vm brieweuitdievreemde
Louwie, ek wens regtig die OctoPoes en sy trawante word toegesluit GEWOON sodat ons nie verder na die k-k moet luister wat uit hulle kollektiewe bekke stroom nie.
Lees hier om in ‘n neutedop te verstaan WHY Africa CANNOT emulate the success of South Korea: http://rokdrop.com/2009/07/11/obama-south-korea-a-model-for-africa/
op November 5, 2013 at 8:11 nm Louwie
Is so Dalene, Afrika werk op `n totaal ander “mind-set” as die res van die ontwikkelde wêreld. En teen die tyd wat hulle daar kom, is die res van die wêreld reeds op `n ander planeet, of moertoe.
op November 8, 2013 at 3:38 nm Son
Ons word regeer deur ‘n sirkus en nou is daar nog narre wat streef na mag…
op November 10, 2013 at 7:52 nm Louwie
Ja Son, en nou drop die Ystervrou my ook nog na al die jare. Afrika is nie vir kleuters nie en ek dink sy het dit ook pas uitgevind.
Vir wie moet ons verloopte Afrikaner Liberals nou stem?